ועדת הפנים והגנת הסביבה, כנסת 25, פרוטוקול מספר 103, 2023-07-11 00:00

ארז מלול: שלום רב, אני מתכבד לפתוח את הישיבה

ארז מלול:  המציעים טרם הגיעו – אני מניח, בגלל השיבושים שקיימים בכל רחבי הארץ, אז נלמד עליהם זכות ולמרות שהייתה לי האפשרות לבטל את הדיון אבל אני מכבד את כל הנוכחים שטרחו והגיעו, לכן אני מקיים את הדיון

ארז מלול:  אם המציעים יגיעו – הינה, המציע הגיע

ארז מלול:  לימדתי עליך זכות

ארז מלול:  על סדר-היום: הצעה לדיון מהיר בנושא: "מטרד העכברושים ופגיעה סביבתית באזור גוש דן"

ארז מלול:  המציע הוא חבר הכנסת סגן יושב-ראש הכנסת ניסים ואטורי

ארז מלול:  גם חברת הכנסת שלי טל מירון

ארז מלול:  הדבר הזה מצריך דיון דחוף

ארז מלול:  האזרחים צריכים לחיות בכבוד

ארז מלול:  לא ייתכן שאזרחים שמשלמים ארנונה, שיש להם זכויות, שיהיה להם מפגע תברואתי כזה גדול

ארז מלול:  אנו שמחים לקיים את הדיון, ונשמע גם – יש פה נציגים מעיריית בני ברק, משרד איכות הסביבה, משרד רוה"מ, משרדים מכובדים וחשובים שיאירו עינינו לגבי מה קורה בבני ברק ובכל הערים בגוש דן – זה לא רק בבני ברק אלא בכל הסובב, מה גרם לתופעה ואיך מתמודדים איתה

ארז מלול:  חבר הכנסת ניסים ואטורי

ניסים ואטורי: הגשתי את הבקשה לדיון בנושא בני ברק בעקבות פנייה של חברי יעקב וידר

ניסים ואטורי:  הבעיה היא מאוד חמורה

ניסים ואטורי:  לא יודע אם זה עכברושים, חולדות, ברחובות

ניסים ואטורי:  זה בא בעקבות מפגע תברואתי, אבל אנו יודעים מה יכול לקרות מכזה דבר

ניסים ואטורי:  כאבא לילדים אני לא רוצה שהילדים שלי יפגשו חולדות

ניסים ואטורי:  ראינו שחולדות נגסו ואכלו אצבעות של ילדים

ניסים ואטורי:  יש פה מסוכנות וזה יכול להתפתח למפגע גדול מאוד

ניסים ואטורי:  אני מבין שבנושא הזה הוכנס הנושא של גוש דן בכלל – אנחנו לא נצבע עיר מסוימת, עשו את זה בעבר

ניסים ואטורי:  לא חושב שזו בעיה מקומית כי זה תמיד מגיע מאזור מסוים ומתפתח הלאה

ניסים ואטורי:  יכול להיות שזה בעיות מקומיות שצריך לפתור אותן כדי לעצור את זה מה שיותר מהר ויש לטפל בעניין הזה

ניסים ואטורי:  אי אפשר להשאירו כך

ניסים ואטורי:  לכן ראוי שהוועדה הזו תתערב בבעיה הזו כדי לפתור אותה מהר ככל האפשר

ניסים ואטורי:  אשמח לשמוע אתכם כאנשי מקצוע

ארז מלול: תודה רבה

ארז מלול:  קצר וקולע

ארז מלול:  לפני שאמשיך עם הדוברים, אציין שהגשתי שאילתה בנושא לשר הפנים ב-27 ביוני

ארז מלול:  קיבלתי תשובה משר הפנים והוא תיאר את הטיפול, את החשיבות בטיפול ובמיוחד בעיר בני ברק

ארז מלול:  אך נשמע מפיהם ולא מפי כתבם, נשמע את העוסקים בדבר

ארז מלול:  טל גלבוע

ארז מלול:  אצלנו פותחים בנשים

טל גלבוע: לא מפתיע אותי

טל גלבוע:  רציתי לשמע את אנשי המקצוע

טל גלבוע:  אני טל גלבוע ממשרד ראש הממשלה, יועצת ראש הממשלה לזכויות בעלי חיים

טל גלבוע:  אני חושבת שאף אחד מאתנו לא רוצה לחיות עם חולדות במרחב

טל גלבוע:  אני גרה ברח' דתי בכפר סבא, בתים פרטיים קטנים

טל גלבוע:  רוב האוכלוסייה שם חובשי כיפה, אסור להיכנס עם רכבים לא שבת לא חג, אבל מדי פעם מרימים בית, וברגע שעושים זאת ובונים בניין קטן, יש מכת חולדות

טל גלבוע:  לא רלוונטי רק לעיר בני ברק

טל גלבוע:      ביום ראשון בעז"ה תעלה לוועדת שרים לחקיקה הצעת חוק של הקואליציה של איסור שימוש במלכודות דבק

טל גלבוע:  מוטי בבצ'יק שלח לי בשבוע שעבר סרטון מבני ברק שפיזרו מלכודות דבק ליד בניין

טל גלבוע:  מדובר במלכודת אכזרית ביותר שגם בניגוד לחוק צער בעלי חיים, כלומר שכתוב על המלכודת שיש ללכוד את אותו בעל חיים, להמיתו כדי למזער את הסבל ורק אז לזרוק את המלכודת לפח

טל גלבוע:  אף אחד לא עושה זאת

טל גלבוע:  כלומר זורקים את המלכודת עם בעל החיים

טל גלבוע:  מעבר לעובדה שמעבר לעכברים וחולדות על המלכודות האלה נדבקים עוד בעלי חיים – ציפורים, לטאות, מינים בסכנת הכחדה וגורי חתולים וגורי כלבים

ארז מלול: צער בעלי חיים זה בעיה דתית

טל גלבוע: דאורייתא

טל גלבוע:  אני מבקשת – לא נראה לי שבכל מקרה הפתרון הוא ברמה הזו הנקודתית

טל גלבוע:  נראה לי שבבני ברק צריך פתרון הרבה יותר עמוק ורדיקלי ומעמיק, אבל לא להשתמש במלכודות הדבק האלה

טל גלבוע:  הסרטון שנשלח אליי על ידי מוטי בבצ'יק, ברור לי שאנו לא רוצים לחיות עם חולדות – אי אפשר להישאר אדיש לסרטון הזה

טל גלבוע:  צורחות 20 חולדות, יש להן גם צרחות מאוד ייחודיות, ובסבל ובייסורים, ואז לוקחים את המלכודות וזורקים את המלכודות לפה

טל גלבוע:  זו ההערה והבקשה היחידה

טל גלבוע:  ביום ראשון נעלה זאת לוועדת שרים לחקיקה, בעז"ה זה יעבור, יש לנו הסכמות של הקואליציה, וזהו

ארז מלול: בטוח שגם האופוזיציה תתמוך

ניסים ואטורי: הבעיה שם זה חולדות? כי מלכודת דבק היא קטנה

טל גלבוע: לא

טל גלבוע:  מלכודות דבק יש גם גדולות

טל גלבוע:  יש בכל מיני גדלים

טל גלבוע:  מה ששמו בבני ברק זה הגדולות

ניסים ואטורי: ויש שם חולדות?     

טל גלבוע: זו החיה, זו המכה שיש בבני ברק

טל גלבוע:  אני מסכימה – אף אחד לא צריך לחיות עם חולדות במרחב שלו

ארז מלול: דורון לביא

דורון אביטל: שלום, אני מנהל תחום בכיר תכנון, מנהל המטרו, משרד התחבורה

דורון אביטל:  אני כאן עם איתמר גולברגר נציג נת"ע

דורון אביטל:  היו כל מיני טענות שהחפירות של הקו האדום אולי עוררו כל מיני דברים כאלה

דורון אביטל:  אנו הצד הנפגע

דורון אביטל:  גם אנו ניזוקים במירכאות מהדברים האלה

דורון אביטל:  איתמר יוכל להרחיב על המערכות שהיו צריכים להתקין בתחנות ובמנהרות של הקו האדום כדי למנוע מאותן חולדות לכרסם באותו חשמל, בתקשורת וכו' בעלויות של מיליונים

ארז מלול: התקינו את זה?     

דורון אביטל: ברור

ארז מלול: כי שמעתי באחת הטענות שהמטרו והחפירות- -      

דורון אביטל: זו טענה שגם אנו שמענו

דורון אביטל:  לא מכיר אירוע כזה

ארז מלול: כי אם זה טוב, אולי כשתסיימו - לא יודע מתי תסיימו

ארז מלול:  כשיודעים מה מקור הבעיה, יותר קל לפעול

ארז מלול:  כשלא יודעים מנסים כל מיני דברים ולא תמיד זה עוזר

איתמר גולדברגר: שלום רב, אני סמנכ"ל הביצוע בנת"ע מזה שלוש שנים

איתמר גולדברגר:  חברת נת"ע מקימה את הקו האדום ואת הקווים הירוק והסגול ומתעתדת גם להקים את המטרו

איתמר גולדברגר:  שלוש תחנות ושלושה צ'מברים שזה מבנים שמחברים מנהרות ועוד שתי מנהרות ארוכות של הקו האדום נמצאות ברחבי העיר בני ברק

איתמר גולדברגר:  בני ברק היא עיר מרכזית גם בשירות וגם בעבודות שעשינו בקו האדום

איתמר גולדברגר:  עבודת הכרייה והמנהור וקביעת התחנות הסתיימו לפני שלוש שנים

איתמר גולדברגר:  אין קשר גם לא סיבתי בין עבודות הכרייה שהסתיימו לפני שלוש שנים לבין המכה שאנו דנים בה כעת

איתמר גולדברגר:  אנו כבעל תשתית בעיר גם ניזוקים מכך והתקנו מערכת- - -     

ארז מלול: באיזה אזור? לסבר את האוזן

איתמר גולדברגר: יש לנו שלוש תחנות בבני ברק, תחנת אם המושבות, קרונוביץ ותחנת בן גוריון, תחנות מאוד גדולות

איתמר גולדברגר:  חוץ מזה יש לנו שלושה צ'מברים בבני ברק, זה מבנה תת קרקעי

איתמר גולדברגר:  שמאחד מנהרות

איתמר גולדברגר:  יש לנו מתחת למחלף גהה של הכביש, יש מחלף מנהרתי שהמנהרות מתחברות שם

איתמר גולדברגר:  גם שם רצות המון מערכות – הרבה כבילה, קילומטרים אדירים של כבילה, גם של חשמל מתח גבוה, גם של מתח נמוך

איתמר גולדברגר:  גם של תקשורת, אדוני, ובטח המומחים מכירים – החולדות לא אוהבות לכרסם לנו את הכבלים

איתמר גולדברגר:  הן משחיזות את השיניים על הכבלים האלה גם בלוחות החשמל וגם בכבילה, ואנו שמנו מערכת שמגנה רק על הכבילה ועל לוחות החשמל

איתמר גולדברגר:  אין מערכת היום שמגנה על שטחים שלמים

איתמר גולדברגר:  שמנו מערכת שעולה די הרבה ודי יעילה שמגנה כי אנו נפגעים

ארז מלול: אגב מתי מתחיל?     

איתמר גולדברגר: אתה רואה בחשדות בדיוק כמוני

איתמר גולדברגר:  כל התחנות - יש לנו גם הסכם ושיתוף פעולה נהדר עם העירייה, יש לנו כל טופסי 4, אישורי כיבוי האש ופיקוד העורף, הכול עומד ומוכן

ארז מלול: תזמינו את ועדת הפנים לפתיחה

ארז מלול:  יושב-ראש המקצועי פה שנבצר ממנו מסיבות מקצועיות להיות, ממש תרם למטרו, באמרת אגב, יש לציין זאת לשטח

יעקב אדרי: עוד כראש עיריית בני ברק

ארז מלול: נכון

ארז מלול:  היה שותף לתכנון ועל זה מגיע לו יישר כוח

ארז מלול:  תודה רבה

איתמר גולדברגר: נשמח שהגופים יטפלו במכה הזו

ארז מלול: משרד הפנים

רוית קלפנר: שלום, אני מנהלת תחום שלטון מקומי במחוז תל אביב, משרד הפנים

רוית קלפנר:  אנחנו לא אמונים על הנושא של החולדות

רוית קלפנר:  זה הגנת הסביבה כידוע אבל כשנדרשנו לסייע לייצר שיתופי פעולה, היינו שם

ארז מלול: אתם חלק מהאירוע

רוית קלפנר: כן, אנו מעורבים

ניסים ואטורי: במה מתבטא הסיוע שלכם?     

רוית קלפנר: הגנת הסביבה טענו שבני ברק לא עונים להם, לא מתייחסים

רוית קלפנר:  הוציאו צו

רוית קלפנר:  הממונה קיימה ישיבה עם הממונה על הגנת הסביבה בנושא, להבין איפה הדברים עומדים

רוית קלפנר:  לאחר מכן קיימה ישיבה עם ראש העיר כדי שיתחילו לקיים פעולות, ועשו זאת

רוית קלפנר:  בני ברק יצטרכו להגיש בקשה להלוואה בנושא

רוית קלפנר:  הבקשה טרם הוגשה, היא הוחזרה לי לתיקונים בהתאם לתוכנית שתגישו

רוית קלפנר:  אנחנו נהיה נכונים לאשר את ההלוואה ברגע שנתחיל בהליך של לאשר את ההלוואה

רוית קלפנר:  מדובר על כ-20 מיליון ₪

ארז מלול: תודה רבה

ארז מלול:  המשרד להגנת הסביבה

ארז מלול:  אתם פקטור חשוב פה

ארז מלול:  הגנת הסביבה, כשמו כן הוא

ארז מלול:  מגנים על הסביבה?     

סולטמן אמנון: עושים כמיטב יכולתנו

סולטמן אמנון:  אני מרכז לחימה במזיקים במחוז תל אביב של המשרד להגנת הסביבה

סולטמן אמנון:  זה מפגע ייחודי בבני ברק, כחלק מגוש דן אבל בני ברק באופן ייחודי, המפגע הזה חמור ביותר

ארז מלול: אתה יודע לתאר רחובות מסוימים, אזורים מסוימים?     

סולטמן אמנון: אנו רואים את המפגע הזה בכל בני ברק, בדגש על פרדס כץ וקריית הרצוג

סולטמן אמנון:  הסיפור החל בתלונות ציבור שהגיעו אלינו עוד ב-2021 ואנו התחלנו את הטיפול במפגע הזה ב-2021, ונגרר ונמשך עד היום

ארז מלול: מה אתם עושים? איזה פעולות? היא דיברה על מלכודות שלכאורה יש בעיה

ארז מלול:  אתה המקצועי, מה אתם עושים?     

סולטמן אמנון: אם ללכת מהסוף להתחלה, הוצאנו צו סילוק מפגע לעיריית בני ברק בנושא הזה עוד ב-2022

סולטמן אמנון:  זה אומר שהם נדרשו לטפל במפגע

ארז מלול: אתם רק רגולטור

ארז מלול:  לא בעצמכם מטפלים

ארז מלול:  להבין את המטריה

סולטמן אמנון: כן, אנחנו משרד להגנת הסביבה, אנו הרגולטור של הסיפור ועשינו כמיטב יכולנו מ-2021 להביא לסיום המפגע כפי שראינו אותו בבני ברק

ארז מלול: רשות המים

איתי שגיא: שלום, אני מנהל אגף מפעלי מים וביוב עירוניים

איתי שגיא:  מכירים את הבעיה

איתי שגיא:  נמצאים בקשר צמוד עם התאגיד בהקשר הזה

איתי שגיא:  אמורה להתקיים פגישה עם הפרויקטור של הרשות המקומית

ארז מלול: שהוא יתכלל את האירוע ויסכם

איתי שגיא: התאגיד משתף פעולה עם הרשות המקומית, וכמובן נעקוב ונסייע לו בכל הנדרש

ארז מלול: תודה

ארז מלול:  ארגון מדבירי המזיקים בישראל

איתי ארנון: צהריים טובים

איתי ארנון:  אדבר בשפה אחרת כי אני בא מהשטח

איתי ארנון:  אני בעצמי מדביר

איתי ארנון:  סיירתי וראיתי, חקרתי את השטח

איתי ארנון:  קודם כל יש להבין, בעניין המכרסמים, עוסקים בשני סוגי מכרסמים – יש החולדה שחיה מעל פני השטח, חיה בתוך הביוב, יוצאת החוצה, חולדת החוף, ובה אנו עוסקים

איתי ארנון:  חולדת החוף

איתי ארנון:  ידידי בועז יחדד את הדברים

איתי ארנון:  סיבה – תשמעו מאיפה מגיעות החולדות ולמה דווקא שם

איתי ארנון:  אתמקד בבני ברק כי זה מוקד

איתי ארנון:  המקום מעל פני השטח, סובל מניקיון, סניטציה ברמה מאוד-מאוד קשה, מאוד, כלומר יש שם אזור מחיה נהדר למכרסמים, אין סיבה שהם ייצאו משם

איתי ארנון:  אין דרך גם מבחינת הדברה במצב הקיים נכון להיום לעשות משהו

איתי ארנון:  חייבים פה שילוב של הגורמים

איתי ארנון:  רק אחרי שיהיה שילוב אפשר יהיה לפעול מבחינת הדברה, לצאת עם פרויקט מסודר

איתי ארנון:  לטובת הדבר הזה יש להקים פרויקט - בועז שהוא מומחה עולם ההדברה שלנו, הוא חקר את זה עוד יותר לעומק, הוא ייתן לכם תיאוריה מעניינת

איתי ארנון:  נהיה חייבים בשיתוף פעולה

ארז מלול: אתם פועלים כבר במקום?     

איתי ארנון: יש חברת הדברה שפועלת עם העירייה אבל השיטה לא נכונה – והם לא אשמים

איתי ארנון:  צריך לעצור ולתקוף את זה ממקום אחר לפי תוכנית מסודרת

איתי ארנון:  לדבר הזה צריך מישהו שינהל את זה

איתי ארנון:  מי שינהל את זה חייב להיות מדביר, כי אין דרך אחרת

איתי ארנון:  אתם אומרים דברים נכונים אבל לא לעומקו של העניין

איתי ארנון:  וזה בסדר

איתי ארנון:  אתם לא בשטח

ארז מלול: תודה רבה

ארז מלול:  בועז

בועז קיסרמן: שלום, אני מדביר כ-25 שנה, דור שני בענף

בועז קיסרמן:  זה קשור גם בעניין הזה

בועז קיסרמן:  עוסק באופן עצמאי בנושא מחקר של קשר בין מבנה למזיק

בועז קיסרמן:  זה מושג שהמצאתי אותו

בועז קיסרמן:  מבין כל המזיקים שרשומות בחוק ההדברה, יש כ-50 מינים וקבוצות

בועז קיסרמן:  המזיק שהקשר בינו למבנה הוא הכי חזק, מורכב, מתעתע ובלתי ניתן לעצירה כמעט – חולדת החוף

בועז קיסרמן:  חולדת החוף זה מכרסם שחי במערכת הביוב ולאורך מישור החוף אך גם כאן בירושלים

בועז קיסרמן:  מה שהוא עושה - יש לו שלל תכונות מצמררות, פשוטו כמשמעו – אחת מהן, יודע לכרסם בטון

בועז קיסרמן:  הוא יודע לעשות עוד הרבה דברים מזעזעים אחרים

בועז קיסרמן:  הוא מכרסם בטון וממערכת הביוב מה שהחולדה עושה – אם זה הפיר האנכי של בור הביוב באשר הוא, היא מכרסמת את בור הביוב בדופן שלו ויוצאת למחילה על פני השטח

בועז קיסרמן:  כשליד בור הביוב יש משטח הבטון , היא סוחבת את החול ממשטח הבטון, מתחתיו, מכניסה אותו לביוב ולכן לרוב לא רואים את החול הזה ומגדילה את שטחה ומתחילה לפעול על פני השטח

בועז קיסרמן:  בעיר בני ברק שנבנתה מלפני קום המדינה עד 1975 בשיטות בנייה שרוב הבטון של המבנים והתשתיות הוא בטון פריך, יש אפשרות לחולדת החוף לכרסם כל קיר ודופן שקיימת

בועז קיסרמן:  ממערכת הביוב החולדות יוצאות למשטחי בטון ולטרסות

בועז קיסרמן:  כל העיר בני ברק בנויה על גבעות כורכר וכל רחוב כמעט מדורג בטרסות

בועז קיסרמן:  החולדות עושות שמות בטרסות, הן מפוררות את הטרסות ואת משטחי הבטון וכך מגדילות שטח מחייתן

בועז קיסרמן:       על פני השטח יש ערימות אשפה עצומות וכמויות אין סופיות של מזון, שזה עניין של חינוך ותרבותי

בועז קיסרמן:  אני בספק אם נצליח לשנות את המצב הנתון הזה לא משנה כמה זבל נפנה ולכן מהניסיון שלי, ויש לי המון ניסיון עם חולדות חוף ובכלל עם כל מיני המזיקים התברואיים, אין לנו יכולות לעצור באמצעות פעולות הדברה

בועז קיסרמן:  אנו יכולים להפחית ב-20%, 30% את כמות החולדות

בועז קיסרמן:      אני מציע שמדינת ישראל תיקח את הדיון המבורך הזה ותבין שהיא צריכה להקים מינהלת שתכלול את כל הגורמים שיושבים פה

ארז מלול: מה המינהלת תעשה?     

בועז קיסרמן: היא תיצור תוכניות ניטור והדברה

ארז מלול: אמרת שהדברה לא עוזר

בועז קיסרמן: היא תזהה את כל המחילות ומשטחי הבטון ותיצוק בטון פשוטו כמשמעו

ארז מלול: להרוס את כל העיר?     

בועז קיסרמן: חלילה

בועז קיסרמן:  בעזרת פעולות הנדסיות נכונות היא תאתר את כל המחילות, תיצוק בטון, וזה הדבר היחיד שיצליח לבלום את המפגע

בועז קיסרמן:  בלי הפעולות האלה כל שאר הפעולות שנעשה ברמת הניקיון וההדברה יהיו במקרה הטוב משכך כאבים ולא יפתרו את הבעיה

בועז קיסרמן:  אני לא חושב שיש גוף כמו עיריית בני ברק או כל עירייה אחרת במדינת ישראל- -      

ארז מלול: נתקלת בעוד מקומות בארץ?     

בועז קיסרמן: בארץ המקרה של בני ברק הוא ייחודי בגלל גבעות הכורכר

ארז מלול: אבל הן לא קמו היום, ולא היו חולדות

ארז מלול:  יש פה אירוע נקודתי

בועז קיסרמן: זו בעיה שמתהווה ולוקח לה עשרות שנים להתוות – עכשיו עברו רמה מסוימת והבעיה מכאן תלך ותחמיר, ואם לא נעצור את זה ברמת המבנה, נתמודד רק עם המעטפת של הבעיה, נקרא לזה

ארז מלול: תודה על האופטימיות

ארז מלול:  נציגים מבני ברק?     

יעקב אדרי: אני המשנה ליועץ המשפטי של עיריית בני ברק

יעקב אדרי:  באתי לכאן כי מנהל מינהל השפ"ע נתי נחום מאושפז כרגע

יעקב אדרי:  מאחלים לו רפואה שלימה

יעקב אדרי:       באתי להציג את מה שנעשה בעיר בני ברק

יעקב אדרי:  אתחיל בכמה מילים על העיר בני ברק שהיא ייחודית לא רק בגלל המפגע של החולדות

יעקב אדרי:  מדובר בעיר הצפופה ביותר במדינת ישראל

יעקב אדרי:  היא תוכננה ל-50,000 תושבים – והיום יש בה 220,000 תושבים על פני 7,000 דונם - צפיפות של 30,000 תושבים לק"מ רבוע

יעקב אדרי:  העיר השנייה הצפופה במדינת ישראל זה גבעתיים שבה יש 18,000 בלבד כלומר כמעט פי שניים מהעיר השנייה בצפיפות

יעקב אדרי:  מדובר בעיר במצב סוציו אקונומי 2

יעקב אדרי:  התושבים לא ממעמד חברתי גבוה, זה מבחירה – הם רוצים להקדיש עיתותיהם ללימוד תורה ושוקדים פחות על הפרנסה, לכן גם המשאבים שלהם פחות מצויים בידיהם

יעקב אדרי:  עוד נתון בהקשר של הצפיפות – היא מס' 6 בצפיפות בקנה מיידה עולמי

יעקב אדרי:  יש שלוש ערים בפיליפינים ועוד שתיים בהודו שיותר צפופות מבני ברק בכל העולם

יעקב אדרי:  אנו מתמודדים עם עיר עם נתונים מאוד ייחודיים במדינת ישראל וגם ברמה עולמית

יעקב אדרי:      בשנתיים האחרונות הנושא הזה של מפגע חולדות שתמיד היו אך הלכו וגברו

יעקב אדרי:  העירייה ניסתה להתמודד בשלל דרכים – תחילה בדרכים קונבנציונליות, עם אותה חברת הדברה שהעירייה קשורה איתה בשוטף, שעשתה פעולות הדברה, להגביר ניקיון באופן נקודתי בכל מיני מקומות שהבנו שיש שם בעיות חולדות

יעקב אדרי:   לפי קריאות מוקד

יעקב אדרי:  הסברה כמובן

יעקב אדרי:  מדובר פה בהתנהלות של שנתיים ימים

יעקב אדרי:  הייתה גם – כל הזמן בשיתוף פעולה עם משרד הגנת הסביבה בסיורים שהם קיימו בעיר, בתכתובות, בפילוט מיוחד שנעשה לשכונה שנבחרה כדי לראות כי מדובר בתקציבי עתק שנדרשים כדי להתגבר על המפגע הזה

יעקב אדרי:  לאחרונה היתה פגישה, בחודש מאי – אני קצת מדלג בסדר הכרונולוגי, כאשר השרה עידית סילמן הגיעה לעיריית בני ברק ואיתה סמנכ"ל המשרד גיא סאמט

יעקב אדרי:  הוא העריך את התקציב הנדרש כדי לטפל ולמגר, לא באופן מלא כי אין דבר כזה עיר עם 0 חולדות גם העיר הנקייה ביותר אבל למגר לרמה נסבלת שיוכלו לחיות בשגרה, כ-150 מיליון ₪

יעקב אדרי:  זה לא סכום שעיר בישראל – אולי תל אביב – גם לא בטוח - מסוגלת להקצות לכזה סוג של פרויקט, אבל העיר התחילה עם פילוט מיוחד בשכונת גבעת סוקולוב, שנבחרה יחד עם המשרד להגנת הסביבה

יעקב אדרי:  עשו שם פעילות שכוללת גם פעולות הסברה וגם שיתוף אנשי ציבור ורבנים

יעקב אדרי:  יש כל מיני מנהגים שאומצו על ידי תושבים, למשל מפאת הכבוד שרוחשים לפת מניחים אותם על גדרות וזה מזון שזמין לחולדות

יעקב אדרי:  זה גרר הרבה מפגעים

יעקב אדרי:  הודפסו ופורסמו מודעות של רבנים כדי לחדול בנסיבות האלה, כי זה התפתח לכדי מפגע תברואתי ולכדי סכנה לבריאות הציבור, לחדול מזה

יעקב אדרי:  היו מודעות גם בעניין הזה וגם בנושאים אחרים

יעקב אדרי:  רצו לשתף את הציבור

יעקב אדרי:  הונחו תיבות ההכלה – כל חומרי ההדברה ומתקני ההדברה – מתייחס רק לדברים שהושמעו פה מצד נציגת ראש הממשלה הגב' גלבוע, כל המתקנים שהעירייה השתמשה בהם וגם משתמשת בהם במסגרת הפרויקט שתכף נגיע אליו, שבימים אלה ממש נעשה, הכול מתקנים ותכשירים שאושרו על ידי המשרד להגנת הסביבה

ארז מלול: מה התוצאה בגבעת סוקולוב?     

יעקב אדרי: התוצאה הייתה הפחתה מסוימת של למעלה מ-50% בפניות למוקד

יעקב אדרי:  זה הדרך שלנו להתחקות אחר התוצאות

יעקב אדרי:  רצינו להרחיב את זה למקומות נוספים, גם נדרשנו להרחיב את זה, על ידי המשרד להגנת הסביבה, את אותה פעילות לפרדס כץ וקריית הרצוג

יעקב אדרי:  זה פרויקט עתיר משאבים וגדול מאוד

יעקב אדרי:  לשם כך העירייה מינתה פרויקטור ולא התביישנו כשראינו שזה נושא שהמערך העירוני הרגיל לא יודע להתמודד איתו, למנות פרויקטור, ואגב גם בעיר ניו יורק שמתמודדת עם מפגע גדול של חולדות שהתפרץ אחרי הקורונה, גם שם ראש העיר מינה פרויקטור, ואנחנו מינינו את חברת פורטל – יוסי פורטל יושב לצדי, יסביר על הפרויקט

ארז מלול: לפני כן, חבר מועצה, בבקשה

יעקב צור: קודם כל אני מודה לידידי חבר הכנסת ניסים ואטורי שיזם את הדיון

יעקב צור:  אני חבר מועצת העיר בני ברק, יושב-ראש סיעת הליכוד ויושב-ראש ועדת הביקורת בעירייה

יעקב צור:  אני מודה גם לך חבר הכנסת מלול ולחברת הכנסת מירון שהיא חלק מהיוזמים ולשרה להגנת הסביבה שפניתי אליה וסייעה בעניין

יעקב צור:       אני נמצא פה לדבר אחד בלבד – להשמיע זעקת תושבי בני ברק, וזעקתם מגיעה לשמיים

יעקב צור:  תופעה של ילדות שנמשכות, פשוט נמשכות במיטה שלהם או בגן המשחקים או בגן השעשועים, זה דבר שאי אפשר לחיות איתו

יעקב צור:  אני אומר את זה גם כאבא וגם כחבר מועצה בעיר שגרים בה כרבע מיליון תושבים

יעקב צור:  זו תופעה שאי אפשר להשלים איתה

יעקב צור:      אני משך מספר שנים מתריע על הבעיה הזו

יעקב צור:  היא לא צצה פתאומית

יעקב צור:  אני מתריע על מכת העכברושים הנוראית בעיר ועל המצב התברואתי בעיר

יעקב צור:  יש מצב תברואתי נורא בעיר ובמשך תקופה ארוכה הייתה התעלמות מהבעיה

ארז מלול: מה אתה מציע היום? ליבי עם האזרחים

ארז מלול:  רוצים לעזור לפתור את הבעיה

יעקב צור: המכרסמים לא הגיעו מהשמיים ואין להם וויז

יעקב צור:  הם לא יודעים איפה זה בני ברק

יעקב צור:  המכה הזו ייחודית בבני ברק

יעקב צור:  קרה כמה מקרים ברמת גן ותל אביב אבל בעיקר בבני ברק

יעקב צור:  יש לומר זאת

יעקב צור:       כרגע יש אור בקצה המנהרה, ועדיין אני לא רואה בשטח

יעקב צור:  יש איזה פרויקטור שמינו

ארז מלול: לא אהבתי: איזשהו

ארז מלול:  אני מכבד

יעקב צור: מינו אותו זה אחרי לחץ מאוד גדול

יעקב צור:  אני מכבד אותו מאוד ומקווה שהוא יצליח אבל רוצה לומר לסיוע שלו – חושב שלא יצליח לפתור את הבעיה

יעקב צור:  בכנות, עם כל הרצון הטוב

יעקב צור:  יש להקים צוות בין משרדי שמדינת ישראל חייבת להקים כדי לפתור את הבעיה הזו

יעקב צור:  זו בעיה גדולה

יעקב צור:  לא חושב שיצליחו לפתור אותה, והבעיה המרכזית היא הזבל, הטינופת בבני ברק

יעקב צור:  כולם אמרו את זה פה

ארז מלול: יש שם מטמנות?     

יעקב צור: עכשיו הקימו

ארז מלול: בירושלים ברמות - לא היתה בעיה של חולדות, אבל בעיה של ריח, חתולי רחוב חולים

יעקב צור: חבר הכנסת מלול, ביקרת בבני ברק לאחרונה?     

ארז מלול: כן, בהלוויה של הרב של ראש הישיבה גרשון- - -     

יעקב צור: יש בעיה גדולה של זבל והצפות ביוב

יעקב צור:  העכברושים לא סתם מגיעים

יעקב צור:  יש בעיה יסודית בעניין

יעקב צור:  הם לא מגיעים כי אוהבים את הצ'ולנט או את הקדושה של בני ברק

יעקב צור:  לכן הצעתי להקים צוות בין משרדי

יעקב צור:  הוועדה לא אחראית על העירייה

יעקב צור:  זה מה שאני מציע

יעקב צור:  שוב תודה

ארז מלול: תודה רבה

ארז מלול:  בבקשה

יעקב אדרי: רק לפני הפרויקטור – הקדמה לדברי הפרויקטור

יעקב אדרי:  העירייה הגישה ב-20 ביוני בקשה לאישור הלוואה כי אנו רוצים ממקורותינו לפתור את העניין, אבל כל המקורות הזמינים מהתקציב שאושר בשנת 2023 ממוצים כרגע בשלב הראשוני שהפרויקטור התחיל לעבוד

יעקב אדרי:  הוגשה בקשה למשרד הפנים, אנו מחכים לאישור

יעקב אדרי:  הם עוזרים לנו מאוד כדי לאשר את ההלוואה הזו כדי שנוכל לקבל את הסכום

ניסים ואטורי: היא אומרת שאושר

יעקב אדרי: לפי מה שאמר לי גזבר העירייה, ב-20 ביוני הגיש את הבקשה, ורצו שהתוכנית תאושר גם על ידי משרד הגנת הסביבה

יעקב אדרי:  קיבלנו אישור מהם שהתוכנית מקובלת עליהם

יעקב אדרי:  תכף הפרויקטור ירחיב גם בעניין הזה

יעקב אדרי:  העניין הוא שאותם 20 מיליון שקל לא יספיקו לפתרון כוללני

יעקב אדרי:  אמרתי את זה

יעקב אדרי:  כדי שעיריית בני ברק תוכל להחזיק מעמד מבחינה פיננסית צריך את התגייסות כל משרד ממשלתי

ארז מלול: מסכים עם כל מילה

יעקב אדרי: שכל משרד ממשלתי ייתן את הסכומים הנדרשים כדי ליישם את התוכנית הגדולה הנדרשת כי אנו מדברים על שלב א' כרגע

ארז מלול: הפרויקטור, בבקשה

יוסי פלד: שלום, אני בעלים של חברת פוטל ייעוץ ותכנון אקולוגי בע"מ

יוסי פלד:  אנו חברה שנותנת שירותים בלמעלה מ-100 רשויות במדינת ישראל

יוסי פלד:  מכינה מכרזים, גם משרד הביטחון, גם תאגיד תמיר

יוסי פלד:  נבחרתי לטפל בנושא עיריית בני ברק

יוסי פלד:  שמעתי את כולם

יוסי פלד:  נעמיד את הדברים והאמת שלהם

יוסי פלד:  זה מגה אירוע

יוסי פלד:  הייתי שם, אני מטייל שם, אני גייסתי משאיות עם התקציב שיש לי, שקיבלתי מהגזברות

יוסי פלד:  התקציב כרגע הוא 3 מיליון כולל מע"מ, זה מה שיש לי עד שמשרד הפנים יביא את הכסף

יעקב אדרי: הוא לא צריך להביא את הכסף אלא צריך לאשר את ההלוואה

יוסי פלד: אני אומר מה שצריך

יוסי פלד:  גם 100 מיליון לא יספיק

יוסי פלד:  אני הייתי בשטח

יוסי פלד:  בשבוע ימים מ-2

יוסי פלד: 7 עד יום שישי בבוקר חוץ ממערך התברואה הקיים בעיר ההומוגני שמפנה את הזבל, במערך שלנו שגייסנו, הוצאנו 250 טון זבל

יוסי פלד:  אני חוזר, אם מישהו לא מבין במערך האשפה, אסביר, חוץ מהמשאיות שנמצאות בעיר, שביניהם קבלנים, עובדי עירייה שעובדים לפי תורים, ימי פינוי, הצוות שלנו שמונה כעשרים משאיות, שגייסנו – 240, 250 טון זבל

יוסי פלד:  לא בניין

יוסי פלד:  אני מדבר על אשפה

יוסי פלד:  שבוע – 2

יוסי פלד: 7 עד 6

יוסי פלד:  יש לי כל הנתונים

יוסי פלד:       העיר בני ברק מונה 214,000 על הנייר

יוסי פלד:  בעיניי היא מונה 260,000

יוסי פלד:  יש בחורי ישיבה, יש בתים מפוצלים

יוסי פלד:  יש פה פחים

יוסי פלד:  יש להתאים את מערך כלי העצירה קודם כל ליחס התושבים וזה המון כסף

יוסי פלד:  בשולחן העגול שקיימתי עם ראש העיר קיבלתי לפחות את הדברים הבאים במיידי כדי לתת מענה – עד קבלת ההלוואה, עד שנקבל את הכסף: כ-2,500 כלי עצירה נוספים שיחולקו בעיר במסורה, כי זה לא יספיק

יוסי פלד:  בהערכה שלנו בשבוע יש לי שם כ-14 איש שכל היום מסיירים ברחובות, מדברים על 10,000 כלי עצירה שיש להניח

יוסי פלד:  בין השבורים לבין התוספת ביחס לנפש, ביחס לאשפה

יוסי פלד:  תגבור מערך האשפה בבני ברק צריך להיות כמו בתל אביב, בוקר ולילה כדי לתת מענה

יוסי פלד:  זה עולה כסף לעירייה

יוסי פלד:  זה גם קבלנים

יוסי פלד:  מערך המנופים של הפסולת, הגרוטאות – גם שם יש להרים את מערך הפינוי הזה, כדי שלחולדות לא יהיה מחסה כפי שאמרו אנשי ההדברה, ואני מכבד את המקצועיות שלהם

יוסי פלד:  לקחתי איתי את אחד המדבירים הטובים במדינת ישראל – אני מניח שאתם מכירים אותו – אלי כהן הדברות, אבל לכל אחד יש דעה

יוסי פלד:  אני מכיר רק דעה אחת – חולדה שיש לה צ'ולנט, יש לה מחסה, יש לה מפגע – תחיה שם

יוסי פלד:  כל השאר – איך מחסלים אותן - קודם כל בואו ננקה את העיר בני ברק

יוסי פלד:  אני צועק פה ואומר לכם – העירייה איתי, ראש העיר כל הזמן איתי בקשר, מבקש ממני דוחות

ניסים ואטורי: 250 טון בשבוע שפיניתם – מהפחים הרגילים של העירייה? אם לא היית מפנה, מה היה קורה עם זה?     

יוסי פלד: ב-3

יוסי פלד: 4 שבועות שזה חודש אנחנו בכמעט 1,000 טון ברחוב

יוסי פלד:  פינוי אשפה – בני ברק זה אוכלוסייה דתית, ומי שאומר שהממוצע שם לבית אב זה 4 טועה

יוסי פלד:  זה 7

יוסי פלד:  אני אומר לכם

יוסי פלד:  אני יום–יום עזבתי את המשרד, אדוני, לא מטפל בשום רשות, וברגל שלי ובמכוניות והיועץ כל יום בעיר

יוסי פלד:  מפנים מפגעים, וחברת ההדברות מטפלת

יוסי פלד:      אנו במשרד התייחסו למכתבים של המשרד להגנת הסביבה וזה חשוב לנו כי המשרד היה שם, לפחות המכתב האחרון

יוסי פלד:  הוצאנו תוכנית ראשונה, קיבלנו את הערות המשרד להגנת הסביבה

יוסי פלד:  הוצאנו תוכנית שנייה, שהיא מקובלת עליהם אבל רוצים את התוכנית המפורטת

יוסי פלד:  נעמוד ביעד אני מקווה ב-20 ביולי ונגיש אותה בצורה מסודרת למשרד, כדי שאלה יהיו אבני הדרך שאיתן אנו נתנהל

יוסי פלד:      אני מבקש מכם כאזרח – לא כבעל חברה, מבקש מכם לראות בבני ברק כאירוע שיש לטפל בו בגיוס הכספים הן מהמשרד להגנת הסביבה, משמירת הניקיון – יש שם כסף

יוסי פלד:  מבקש לגייס את הכסף הזה ולהביא לנו כסף ולדאוג לנושא הזה

יוסי פלד:  יש תוכנית, בתוכנית יהיה מערך האשפה, מה צריך, מה ההמלצות

יוסי פלד:  נעבוד עוד שבועיים, נביא משאיות מכל הארץ ונפנה את כל המפגעים

יוסי פלד:  נוסיף כלי עצירה

יוסי פלד:  כמובן בני ברק מוסיפה טמוני קרקע, מה שאמרת אדוני, שזה דבר חשוב

יוסי פלד:  אבל אם לא נתגבר את מערך הפינוי ונכין תוכניות פינוי ונתגבר את כלי העצירה ונוסיף את הימים האלה, לא יהיה כלום

יוסי פלד:      אנו כרגע עושים מה שנתבקשנו על ידי המשרד ומכבדים אותו מאוד

יוסי פלד:  ניטור מחילות זה משהו גדול מאוד

יוסי פלד:  כפי שאמרו המדבירים, יש פה בתים פרטיים של אגרני פסולת

יוסי פלד:  יש חוקים שאנו לא יכולים להיכנס

יוסי פלד:  אנו מנסים לדבר לליבם

יוסי פלד:  העירייה הוציאה פרסום

יוסי פלד:  אנו מעמידים מנופים לתושבים - תוציאו, אנחנו נפנה כדי שננטר את המקומות האלה

יוסי פלד:  אני שמח לפחות שיש היענות, רואים אותנו ויש הוכחות לזה אבל לא יכולים בשבוע – בשבוע או ב-16 יום לא יכולים לנתח את זה

יוסי פלד:  נתתי תוכנית של שלושה חודשים ראשונים למכה הראשונה ועוד שלושה להדברה, היא צריכה להימשך לתקופה יותר ארוכה וצריך הרבה כסף פה

יוסי פלד:  יש מעורבות טובה של ראש העיר, הסגן והגזברות כדי להוביל תהליך ושל המשרד

יוסי פלד:  תודה

ארז מלול: בבקשה

ניסים ואטורי: אתה אומר שאשפה זה תכלית הכול – אז איפה הייתם עד היום? הפנייה היא לעירייה

ניסים ואטורי:  היה ראש עיר מצוין, שהוא יושב-ראש הוועדה, אנחנו יודעים, אבל איך נשאר זבל ברחובות? זה לא ברור לי

ניסים ואטורי:  תצעקו לפני זה, שיש בעיה של פסולת

ניסים ואטורי:  לפני הבעיה של החולדות הייתה בעיה של אשפה

ניסים ואטורי:  250 טון זה לא בשבוע האחרון נולד, נפל מהשמיים פסולת

ניסים ואטורי:  זה שנים שיש פסולת בבני ברק, לפחות שנתיים, שלוש ארבע

ניסים ואטורי:  יש לטפל בזה קודם כול

ניסים ואטורי:  לבקש לטפל בזה ולא מקרה חירום, חברה חיצונית, 20 מיליון

ניסים ואטורי:  תגידו שיש לכם בעיה - צריך לטפל בזה

ניסים ואטורי:  זה לא בעיה אקוטית חירום, בני ברק נפלה

ניסים ואטורי:  לא, זה קורה שנים ואם יש בורות וביוב העירייה צריכה לטפל

ניסים ואטורי:  יש בעיה של כסף – תפנו, תראו מה קורה

ניסים ואטורי:  צריך לבדוק את זה

ניסים ואטורי:  יש שר פנים טוב, יש לעשות את זה

יוסי פלד: בטוח שאתה יודע טוב ממני – ברשות המוניציפלית תקציב האשפה הלך וגדל בשנים האחרונות גם בעקבות ההיטל, גם בעקבות התחנות והאגרות

יוסי פלד:  בואו נקרא לילד בשמו

יוסי פלד:  אם פעם רשות שילמה X היטל ואני זוכר שהייתי בוועדת הכספים שזה החל בכמה שקלים בודדים ואז אגרות שהתחנות מוחזקות – בוא נקרא לילד בשמו – לא בידי המדינה אלא בידי גופים פרטיים וידיים פרטיות וכל שני וחמישי עולה - התקציב הזה הולך ונהיה גרוע ושוחק

יוסי פלד:  הארנונה, אני חושב, הארנונה שמשלם האזרח היא לא 100% לטיפול באשפה, ביוב, חינוך וכו'

יוסי פלד:  נכון, נוצרה בעיה, גם אגרות, גם היטלים, תוספת, כל מה שאתה אומר וצודק, לא נולד מהשמיים 200 טון ולא נזרק אבל לאט-לאט הדבר החמיר עם השנים, בטח גם במצוקת הדיור שאנשים נכנסים לבתים בתוך בתים וכו'

ארז מלול: יצירת זבל של תושבים הולך ועולה במדרג

ארז מלול:  יש מחקרים על זה

יוסי פלד: נכון, זה בכל העיריות

טל גלבוע: כשהוצאתם את ה-250 טון בשבוע, הייתה רגיעה?     

יוסי פלד: לא

ניסים ואטורי: תוך שבוע זה לא יירד

יוסי פלד: ודאי

יוסי פלד:  מי שאומר את זה הוא לא איש מקצוע

יוסי פלד:  מה שהיה, וזה הכי חשוב – שתושבי בני ברק בסיוע הרשות, שנתנה פקודה לסבבים שניים, למערך הפינוי בחמישי לקראת שישי ובשישי לפני שבת, ובמוצ"ש לפני ראשון – סבבים שניים, קודם כל יש קיבולת, מקום לשים פסולת, וגם לחולדות סוף-סוף הייתה רגיעה - לא היה להן איפה לחפש זבל

יוסי פלד:  לא ראית אותן

יוסי פלד:  אבל אנחנו שוכחים שבני ברק גם בונים, חופרים כל היום

ארז מלול: בבקשה

בועז קיסרמן: קודם כל כתבתי אחרי הסקר שעשיתי בעיר, כתבתי דוח מפורט לעיר בני ברק, הגיע ליושבים פה

בועז קיסרמן:  ראש העיר ראה אותו

ניסים ואטורי: אפשר להעביר לנו את הנתונים?     

ארז מלול: תשלח לחברי הוועדה

בועז קיסרמן: בטח, אשמח

בועז קיסרמן:  לסיום, הנתונים על הזבל מצמררים גם בהיבט של חולדות אבל הם לא שובר השוויון

בועז קיסרמן:  שובר השוויון לגבי החולדות – לטפל במבנה

ארז מלול: אולי גם בזה יטפלו

יעקב אדרי: הערה אחרונה – קודם כל המצבורים של האשפה שפונתה, פונתה מכל מיני מתחמים פרטיים, לא מהמרחב הציבורי כמובן, שהצטברה שם אשפה מכל מיני מקומות שלא טיפלו עם בעיות גם של גורמים עברייניים שהשליכו אשפה וכל מיני דברים שהחלטנו עכשיו במסגרת הפרויקט הזה להיכנס למקומות האלה וכמובן זה רק חלק

יעקב אדרי:  זה לא הדבר היחיד ואולי אף לא המרכזי

יעקב אדרי:  יש פעולות הדברה, פעולות הסברה, יש שלל פעולות

יעקב אדרי:  יש פה דוח, אולי כשנשלח את התוכנית יראה חבר הכנסת ואטורי שהנושא של האשפה הכי קל לטפל בו במכה הראשונית אבל כמובן התוכניות- -      

ניסים ואטורי: גם אם תעשו מבצע ב-290 מיליון שקלים, מה קורה אחר כך? צריך בשגרה לדעת להתנהל

יעקב אדרי: יש לנו תוכנית המשך גם לשגרה וגם להמשך

ארז מלול: אני רוצה לסכם את הדיון

ארז מלול:  אל"ף, חשוב שהתקיים – מפגע תברואתי שפוגע באזרחים וחייבים לטפל בזה במיידי – לא מחר – אתמול

ארז מלול:  אני מסכם את הדיון

ארז מלול:  הועדה שמעה את נציגי הממשלה, נציגי הרשות, את הארגונים השונים, הפרויקטור שמטפל

ארז מלול:  אני שמח שיש שיתוף פעולה מלא בין העירייה לפרויקטור, והעירייה התגייסה בכל כוחה לטפל במפגע התברואתי הזה לטובת אזרחי בני ברק

ארז מלול:      אנו קוראים למשרד הפנים שאמור לטפל בנושא לזרז כל נושא התקצוב

ארז מלול:  זה לא סובל דיחוי

ארז מלול:  מדובר פה בפיקוח נפש ובחיי אדם

ארז מלול:  זה לא איזה גינה יפה בעיר

ארז מלול:  כמו כן, לזרז את הטיפול בטמוני קרקע ועצירה

ארז מלול:      אני מבקש שעיריית בני ברק תדווח חודש מהיום על התקדמות הליכים תקציביים ופעולות שנעשו והמלצה שלי גם להיעזר בארגונים האלה בתור פרויקטור, העירייה ישירות

ארז מלול:  אני מבין שיש להם ידע, יש להם רצון טוב וניסיון, וכל מי שיכול לעזור פה, יבורך

ארז מלול:      תודה רבה, הישיבה נעולה